Document ID: 32008D0541

KOMISIJOS SPRENDIMAS
2008 m. balandžio 8 d.
iš dalies keičiantis Sprendimą 2001/781/EB, priimantį gaunančiųjų agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną
(pranešta dokumentu Nr. C(2008) 1259)
(2008/541/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 29 d. Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse (1), ypač į jo 17 straipsnio a punktą,
pasikonsultavusi su komitetu, įsteigtu pagal Reglamento (EB) Nr. 1348/2000 18 straipsnį,
kadangi:
(1)
Kad būtų įgyvendintas Reglamentas (EB) Nr. 1348/2000, reikėjo parengti ir paskelbti vadovą, kuriame būtų informacija apie gaunančiąsias agentūras, paskirtas pagal to reglamento 2 straipsnį. Šis vadovas pateiktas 2001 m. rugsėjo 25 d. Komisijos sprendimo 2001/781/EB, priimančio gaunančiųjų agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną (2), I priede.
(2)
Pakeitus Komisijai pagal Reglamento (EB) Nr. 1348/2000 2 straipsnio 4 dalį pateiktą informaciją, reikia iš dalies pakeisti vadovą.
(3)
Todėl Sprendimą 2001/781/EB reikėtų atitinkamai iš dalies pakeisti,
PRIĖMĖ ŠĮ SPRENDIMĄ:
Vienintelis straipsnis
Sprendimo 2001/781/EB I priede pateiktas vadovas, kuriame nurodyta informacija apie gaunančiąsias agentūras, iš dalies keičiamas, kaip nurodyta šio sprendimo priede.
Šis sprendimas skirtas valstybėms narėms.
Priimta Briuselyje, 2008 m. balandžio 8 d.

Labels: 11
3
12
18
15